આરબીઆઇના ગવર્નર ડી સુબ્બારાવે આ અંગે જણાવ્યું કે ' રૂપિયા 5ની નોટમાં જેમ કર્યું હતું તેમ , માગ અનુસાર બજારમાંથી ધીરે ધીરે રૂપિયા 10ની નોટ પાછી ખેંચવામાં આવશે . બેંકો સિક્કાને પ્રાધાન્ય નથી આપતી , હવે ગ્રાહકો શેને પ્રાધાન્ય આપે છે તે જોવાનું રહે છે . ' તેમણે જણાવ્યું કે આરબીઆઇ સિક્કા માટેનો આગ્રહ રાખે છે તેનું એક કારણ એ છે કે લાંબુ આયુષ્ય અને ઉત્પાદન ખર્ચની રીતે સિક્કાઓ વધારે વાજબી છે . વર્તમાનમાં બજારમાં લગભગ રૂપિયા 76 કરોડના મૂલ્યના 10ના ચલણી સિક્કા ફરે છે . આ ઉપરાંત આરબીઆઇ પેપર મનીની જગ્યાએ પ્લાસ્ટિક મની પણ લાવવા માંગે છે . આ માટે પ્રાયોગિક ધોરણે પોલિમર નોટ્સ રજૂ કરવામાં આવશે . બજારમાં પ્લાસ્ટિક મની મૂકવાનો પ્રયોગ દાયકા પહેલા પણ અમલમાં મૂકવામાં આવ્યો હતો પણ તે નિષ્ફળ ગયો હતો . આરબીઆઇને આશા છે કે લોકોના બદલાયેલા વલણ અને ટેકનોલોજીને પગલે આ વખતે પ્રયોગને સફળતા મળશે .